**Gazda**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E viața mea un dor ce se avântă

până-n genunea gândului rebel,

iar zborul cu sclipiri se înveșmântă

să lumineze a-l dorului hotel.

Culori ai pus la un destin lunatic

oceane de splendoare întinzând,

și-am înflorit cu dorul meu cromatic

corala de iubire deschizând.

Dar te-ai ferit de a iubirii pală

și n-ai dorit la aripi un atlaz.

Ai decretat iubirea o spoială

ce ți-o întind pe aripi drept extaz.

Și adevăr ai pus în tot refuzul,

Să recunosc acum e omenesc:

N-aș fi putut să-mi ușurez topuzul

pe care ți l-am dat cu ”Te iubesc!”

Te-aș fi atras în altă odisee,

ai fi primit la aripi mângâieri,

te-aș fi sculptat o noua Galatee,

dar am fi fost iubirii prizonieri.

N-ai fi putut să zbori spre a ta vrere -

acel secret pe care nu l-ai spus,

căci dragostea, cu calda adiere,

te-ar fi purtat spre-un Univers transpus.

Eu am rămas captiv în fericire

în tremurul iubirii de demult

și-am oferit în taină găzduire

acelui dor avid de-al tău tumult.

Să nu întrebi etajul găzduirii

răspunsul meu îl simți: e-un unic loc,

căci am rămas părtaș orânduirii

de-a te iubi cu inimă de foc!